ประชาชนจำนวนมากเดินทางจากภูมิลำเนาเพื่อมาเข้าร่วมงานพระราชพิธีบรมราชาภิเษก พุทธศักราช 2562 อย่างต่อเนื่อง โดยมีเจ้าหน้าที่อำนวยความสะดวกอย่างเคร่งครัด ณ สถานีรถไฟกรุงเทพ
ประชาชนจำนวนมากเดินทางจากภูมิลำเนาเพื่อมาเข้าร่วมงานพระราชพิธีบรมราชาภิเษก พุทธศักราช 2562 อย่างต่อเนื่อง โดยมีเจ้าหน้าที่อำนวยความสะดวกอย่างเคร่งครัด ณ สถานีรถไฟกรุงเทพบรรยากาศที่สถานีรถไฟกรุงเทพฯ หัวลำโพง ตลอดช่วงเช้าวันนี้ มีประชาชนเดินทางด้วยรถไฟจากภูมิลำเนาเพื่อตั้งใจมาเข้าร่วมเฝ้าทูลละอองธุลีพระบาท สมเด็จพระเจ้าอยู่หัว ในงานพระราชพิธีบรมราชาภิเษก พุทธศักราช 2562 ระหว่างวันที่ 4-6 พฤษภาคมนี้อย่างต่อเนื่อง โดยมีเจ้าหน้าที่อำนวยความสะดวกและดูแลความปลอดภัยอย่างเคร่งครัด ทั้งทหาร ตำรวจ เจ้าหน้าที่ของสถานีรถไฟ และจิตอาสา ส่งผลให้บรรยากาศเป็นไปด้วยความเรียบร้อย ทั้งนี้การรถแห่งประเทศไทย (รฟท.) ได้จัดรถพิเศษโดยสารชานเมืองฟรี 4 เส้นทาง วันละ 8 ขบวน รถพิเศษโดยสารระยะไกล 12 ขบวน และเปิดให้ประชาชนใช้บริการรถไฟชั้น 3 ขบวนปกติที่มีต้นทางและปลายทางเข้าออกกรุงเทพฯ ฟรีระหว่างวันที่ 4-6 พฤษภาคม ซึ่งประชาชนสามารถติดต่อขอรับตั๋วโดยสารได้เฉพาะในวันเดินทางเท่านั้น ที่สถานีรถไฟทุกแห่ง นอกจากนี้ รฟท.ยังร่วมกับองค์การขนส่งมวลชนกรุงเทพ (ขสมก.) จัดรถโดยสารพิเศษรับส่งฟรีจากสถานีกรุงเทพ วงเวียนใหญ่ ไปยังบริเวณงานพระราชพิธีฯ โดยไม่เสียค่าใช้จ่ายระหว่างวันที่ 1-7 พฤษภาคมเวลา 9.00-22.00น. อีกด้วย เพื่ออำนวยความสะดวกแก่ประชาชนให้ได้มากที่สุดด้านว่าที่ร้อยเอกวัชรมินทร์ วันขวัญ พนักงานจิตอาสา 904 สังกัดการรถไฟแห่งประเทศไทย เปิดเผยว่า ตลอดช่วงเช้าวันนี้ประชาชนให้ความร่วมมือปฎิบัติตามคำแนะนำของเจ้าหน้าที่เป็นอย่างดี และอยากฝากถึงประชาชนที่จะมาเข้าร่วมงานพระราชพิธีฯให้สวมใส่เสื้อสีเหลือง ยาประจำตัว รวมทั้งติดป้ายชื่อและเบอร์โทรศัพท์ผู้ปกครองให้บุตรหลานเพื่อป้องกันการพลัดหลง//////////เสียง//////////ขณะที่นางสุจิตรา พงศ์พิศุกธิ์โสภา อายุ 46 ปี เปิดเผยว่า ในวันนี้ตั้งใจจะเข้าร่วมงานพระราชพิธีฯ ภายหลังรับกล่องข้าวที่ รฟท.แจกให้แก่ประชาชน ซึ่งส่วนตัวมีความซาบซึ้งใจเป็นอย่างมาก//////////เสียง//////////นอกจากนี้ รฟท.ยังได้จัดโครงการเฉลิมพระเกียรติเนื่องในโอกาสมหามงคลพระราชพิธีบรมราชาภิเษก พุทธศักราช 2562 โดยจัดแสดงนิทรรศการเกี่ยวกับพระราชประวัติ พระอัจฉริยภาพ พระราชกรณียกิจของสมเด็จพระเจ้าอยู่หัว ข้อมูล และความเป็นมาของพระราชพิธีบรมราชาภิเษก เครื่องราชกกุธภัณฑ์ และพระปฐมบรมราชโองการ 9 รัชกาล ซึ่งประชาชนสามารถร่วมชมนิทรรศการได้ตั้งแต่วันนี้จนถึงวันที่ 2 สิงหาคม 2562 และในวันเดียวกันนี้ รฟท.ยังได้จัดกิจกรรมโรงทานอิ่มอุ่น แจกอาหารกล่องให้กับเจ้าหน้าที่ปฏิบัติงานจิตอาสา เจ้าหน้าที่ทหาร เจ้าหน้าที่ตำรวจ และประชาชนที่เดินทางเข้าร่วมงานในพระราชพิธีบรมราชาภิเษก พุทธศักราช 2562 ตลอดทั้ง 3 วัน โดยเริ่มแจกเวลา 11.30 – 13.00น.